 Sidaas ayaan ku aqal galnay, waxaan ku nooleyn farxad iyo reynreyn, annagoo xaalkeenu maalinba maalinta ka danbeysa uu kasii fiicnaanayay waxaan iibsanay gurigaan aad u jeedid, saddexda yaryar gurigaan ayey iigu dhasheen, waxaa dhacday maalin maalmaha ka mid ah inuu shil galay, muddo labo sanno uu isbitaal ku jiray, waxaan ku qasbanaaday Dhul bannaan oo aan dhaxal u helay inaan iibiyo, Alxamddu Lillaah waa ku soo moodnay, asagana Alle waa noo caafiyay, nasiib darro waxaa laga mamnuucay inuusan gaari wadin mudo shan sanno ama ka badan, si kastey ahaataba waxaa uu noqday dalaal maalin goosatka noo soo dhiciya nagama qasneyn, waxaan aheyn dad noloshooda meel u yeeshay. 